Kriptodonti

Kriptodonti (Cryptodonta) ir gliemeņu klases infraklase (citās klasifikācijās apakšklase). Kriptodontu taksonu (Criptodonten) 1884. gadā izveidoja austriešu paleontologs Melhiors Neimairs. Kriptodonti ir vāji izpētīta gliemeņu grupa. Atsevišķi autori pie kriptodontiem pieskaita arī mūsdienās dzīvojošas Solemya gliemenes. Citi pie kriptodontiem attiecina tikai izmirušas gliemeņu formas. Ģeohronoloģiski kriptodontu pārstāvji ir zināmi no ordovika.

 Apraksts 
Kriptodontiem ir raksturīgas plānas čaulas ar vienādiem vākiem un bez sānu zobiem vai labi attīstītiem kardinālajiem zobiem. Tiem ir amfidetiska vai opistodetiska, ārēja vāku saite, parasti bez nimfām. Slēdzenes plātnīte ir šaura vai arī tās vispār nav. Lielākajai formu daļai slēdzenes mala ir bez zobiem, bet citiem pārstāvjiem ir taksodontas slēdzenes.Leslie R. Cox , N.D. Newell , D.W. Boyd , C.C. Branson , R. Casey , A. Chavan , A.H. Coogan , C. Dechaseaux , C.A. Fleming , F. Haas , L.G. Hertlein , E.G. Kauffman , A.M. Keen , A. LaRocque , A.L. McAlester , R.C. Moore , C.P. Nuttall , B.F. Perkins , H.S. Puri , L.A. Smith , T. Soot-Ryen , H.B. Stenzel , E.R. Trueman , R.D. Turner , & J. Weir . 1969. Treatise on Invertebrate Paleontology, Part N. Mollusca 6, Bivalvia, vol. 1–2. Geological Society of America & University of Kansas. Boulder & Lawrence. vol. 1, p. 1–489, 241. lpp.

Dzimtu lielākā daļa ir attiecināma uz agro un vidējo paleozoju. Daži autori uzskata, ka kriptodonti bija primitīvi ierokoši organismi, kas bija daudzu vēlākā laika gliemeņu senči, taču šāda versija ir pierādīta tikai daļēji. Lielākajai kriptodontu daļai nav sifonu atveru, kas ir raksturīgas dziļi ierokošām gliemenēm, bet dažas formas, kas iekļautas šajā grupā, daži pētnieki attiecināja pat uz divvāku vēžveidīgajiem.

 Sistemātika 
Kriptodontu sistemātika līdz dzimtai:MolluscaBaseJiri Kriz, (2007) Origin, Evolution and Classification of the New Superorder Nepiomorphia ( Mollusca, Bivalvia, Lower Palaeozoic ), (FROM: Palaeontology, Vol. 50, Part 6, pp. 1341-1365)

 infraklase: Cryptodonta Neumayr, 1884 †
 virskārta: Inoceramiformii P. A. Johnston, Collom & Ebbestad, 2024 †
 virsdzimta: Inoceramoidea Giebel, 1852 †
 dzimta: Atomodesmatidae Waterhouse, 1976 †
 dzimta: Inoceramidae Giebel, 1852 †
 dzimta: Kolymiidae Kuznetsov, 1973 †
 dzimta: Retroceramidae Koschelkina, 1980 †
 virsdzimta: Posidonioidea Neumayr, 1891 †
 dzimta: Aulacomyellidae Ichikawa, 1958 †
 dzimta: Daonellidae Neumayr, 1891 †
 dzimta: Halobiidae Kittl, 1912 †
 dzimta: Posidoniidae Neumayr, 1891 †
 virskārta: Nepiomorphia Kríž, 2007 †
 kārta: Lunulacardiida P. A. Johnston, Collom & Ebbestad, 2024 †
 dzimta: Lunulacardiidae P. Fischer, 1887 †
 kārta: Praecardiida Newell, 1965 †
 apakškārta: Antipleuroida Kríž, 2007 †
 dzimta: Antipleuridae Neumayr 1891 †
 dzimta: Spanilidae Kríž, 2007 †
 dzimta: Stolidotidae Kríž, 2007 †
 apakškārta: Praecardiina Newell, 1965 †
 virsdzimta: Praecardioidea R. Hoernes, 1884 †
 dzimta: Buchiolidae Grimm, 1998 †
 dzimta: Praecardiidae Hoernes, 1884 †
 virsdzimta: Cardioloidea R. Hoernes, 1884 †
 dzimta: Cardiolidae Hoernes, 1884 †
 dzimta: Slavidae (Kríž, 1982, 1985) †

(†) - izmirušu organismu grupa.

 Atsauces 

Kategorija:Kriptodonti